بیجنگ دار الحکومت بین الاقوامی ہوائی اڈا

بیجنگ دار الحکومت بین الاقوامی ہوائی اڈا یا بیجنگ کیپٹل انٹرنیشنل ایئرپورٹ (انگریزی: Beijing Capital International Airport) (چینی: 北京首都国际机场) بیجنگ کا بنیادی بین الاقوامی ہوائی اڈا ہے۔ یہ بیجنگ کے شہر کے مرکز کے شمال مشرق میں 32 کلومیٹر (20 میل) کے فاصلے پر ضلع چیاویانگ کے ایک محصورہ میں واقع ہے۔ اس محصورہ علاقے کے ارد گرد ضلع شونیئی واقع ہے۔ ہوائی اڈا ایک حکومتی کمپنی بیجنگ دار الحکومت بین الاقوامی ہوائی اڈا کمپنی لمیٹڈ کی ملکیت ہے اور اسی کے زیر انتظام بھی ہے۔ اس کا آیاٹا ایئرپورٹ کوڈ پی ای کے (PEK) ہے جو شہر کے سابقہ نام پیکنگ کے نام کی وجہ سے ہے۔ گذشتہ دہائی میں بیجنگ کیپٹل کا بطور مصروف ترین ہوائی اڈوں کی درجہ بندی میں تیزی سے اضافہ ہوا ہے۔ 2009ء میں مسافر نقل و حمل اور مجموعی ٹریفک نقل و حرکت کے لحاظ سے یہ ایشیا کا مصروف ترین ہوائی اڈا بن گیا تھا۔ 2010ء سے مسافر نقل و حمل کے لحاظ سے یہ دنیا کا دوسرا مصروف ترین ہوائی اڈا ہے۔ ہوائی اڈے پر 557،167 طیاروں کی نقل و حمل پر درج (اڑان اور لینڈنگ) کی گئی جس کے مطابق 2012ء میں یہ دنیا کا چھٹا مصروف ترین ہوائی اڈا تھا۔ کارگو نقل و حمل کے لحاظ سے بھی بیجنگ ہوائی اڈے نے بہت تیزی سے ترقی کی ہے۔ 2012ء میں کارگو نقل و حمل کے لحاظ سے ہوائی اڈا دنیا کا تیرھواں مصروف ترین ہوائی اڈا بنا گیا تھا جہاں 1،787،027 ٹن سامان کی نقل و حمل ہوئی۔ تاریخ بیجنگ ہوائی اڈے کا افتتاح 2 مارچ 1958ء کو ہوا۔ ہوائی اڈے کی ایک چھوٹا سی ٹرمینل عمارت تھی جو آج بھی موجود ہے تاہم اب یہ وی آئی پی اور چارٹر پروازوں کے استعمال کی جاتی ہے۔ 1 جنوری 1980ء کو ایک نیا "ٹرمینل 1" کھولا گیا جس کا رنک رنگ سبز ہے۔ اس میں 10 سے 12 طیاروں کے لیے گودیاں موجود ہیں۔ یہ ٹرمینل 1950ء کے دہائی میں بننے والے ٹرمینل سے کافی بڑا تھا تاہم 1990ء کی دہائی کے وسط میں یہ ناکافی ہو گیا۔ 1999ء آخر میں عوامی جمہوریہ چین کے بانی کی 50 ویں سالگرہ کے موقع پر ہوائی اڈے نے توسیع کی گئی اور نئے "ٹرمینل 2" کا افتتاح کیا گیا۔ 2007ء میں توسیع کا ایک نیا دور شروع ہوا۔ 29 اکتوبر 2007ء کو پہلے سے موجود دو رن ویز کی بھیڑ کو کم کرنے کے لیے تیسرے رن وے کا افتتاح کیا گیا۔ فروری 2008ء میں بیجنگ اولمپکس کے موقع ہر "ٹرمینل 3" مکمل کیا گیا۔ چین اور بیجنگ دار الحکومت بین الاقوامی ہوائی اڈے کی پہلی بین الاقوامی پرواز اسلام آباد سے پاکستان انٹرنیشنل ایئر لائنز کی تھی۔ شماریات تصاویر مزید دیکھیے بیجنگ داشنگ بین الاقوامی ہوائی اڈا چین کے مصروف ترین ہوائی اڈوں کی فہرست حوالہ جات